भारत स्वतन्त्र हुआ परन्तु हरहुआ नहीं। बाबू साहब की ज़मींदारी ख़त्म हो गई परन्तु हरहुआ की चरवाही नहीं। बाबू साहब की कोठी आज भी खड़ी है ,हरहुआ आज भी ’चरवाहा’ है।उसकी झोपड़ी आज भी अछूती है नई सुबह की नई रोशनी से।वह आज भी अनभिज्ञ है नई हवाओं के नए झोकों से। उसे आज भी मालूम नहीं शहर किधर जा रहा है ,लोग किधर जा रहे हैं! अगर कुछ मालूम है तो बस बाबू साहब का दलान..ओसारा..गाय-गोरू...सानी-पानी....।बाबू साहब आश्वस्त हैं। हरहुआ कितना निश्छल है। भोला है ,छल-कपट रहित,,,सीधा-सादा,प्रपंचहीन...।